หุ้นสหรัฐฯปิดลบ
ตลาดหุ้นสหรัฐฯปิดลบพอประมาณ แม้มีปัจจัยบวกเกี่ยวกับตัวเลขเศษฐกิจ ดาวโจนส์ ลดลง 71.65 จุดขณะที่ราคาน้ำมันขยับลง
14 ธ.ค. 2555

ตลาดหุ้นสหรัฐฯปิดลบพอประมาณ แม้มีปัจจัยบวกเกี่ยวกับตัวเลขเศษฐกิจ ดาวโจนส์ ลดลง 71.65 จุดขณะที่ราคาน้ำมันขยับลง ตลาดหุ้นสหรัฐฯวานนี้(13ธ.ค.) ปิดลบพอประมาณ แม้เศรษฐกิจอเมริกาเผยข้อมูลบวกออกมาต่างๆนานา ไม่ว่าจะเป็นตลาดแรงงาน ยอดค้าปลีกและอัตราเงินเฟ้อ ดัชนีหุ้นดาวโจนส์ ลดลง 71.65 จุด (0.54 เปอร์เซ็นต์) ปิดที่ 13,173.80 จุด แนสแดค ลดลง 21.65 จุด (0.72 เปอร์เซ็นต์) ปิดที่ 2,992.16 จุด เอสแอนด์พี ลดลง 8.77 จุด (0.61 เปอร์เซ็นต์) ปิดที่ 1,419.71 จุด ขณะที่ราคาน้ำมันขยับลงสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 88 เซนต์ ปิดที่ 85.89 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนมกราคม ลดลง 1.59 ดอลลาร์ ปิดที่ 107.91 ดอลลาร์ต่อบาร์เรล